*Likumprojekts*

**Grozījumi Standartizācijas likumā**

Izdarīt Standartizācijas likumā (Latvijas Republikas Saeimas un Ministru Kabineta Ziņotājs, 1998, 22.nr.; 2001, 15.nr.; 2004, 8.nr.; 2005, 24.nr.; 2008, 15.nr.; 2009, 14.nr.; 2010, 5.nr.) šādus grozījumus:

1. Aizstāt visā likumā vārdu “reģionālajām” (attiecīgā locījumā) ar vārdu “Eiropas” (attiecīgajā locījumā).

2. 6.pantā:

izteikt trešo daļu šādā redakcijā:

“(3) Nacionālās standartizācijas padomes personālsastāvu apstiprina ekonomikas ministrs.”;

izteikt ceturtās daļas 2.punktu šādā redakcijā:

**“2) izskatīt nozaru ministriju standartizācijas pieprasījumus iekļaušanai standartu tulkošanas un izstrādes plānā.”**

izslēgt ceturtās daļas 3 un 4.punktu.

3. Izteikt 7.pantu šādā redakcijā:

“**7.pants.** (1) Standartizāciju Latvijā veic nacionālā standartizācijas institūcija.

(2) Institūciju, kas veic nacionālās standartizācijas institūcijas funkcijas, nosaka Ministru kabinets.”

4. 8.pantā:

izslēgt pirm**ās daļas ievaddaļā** vārdus “un nozaru standartizācijas institūcijas”;

**papildināt pirmās daļas 2.punktu pēc vārda “komitejas” ar vārdiem “un darba grupas”;**

izslēgt trešo daļu.

5. 9.pantā:

izteikt 9.panta 1. un 2.punktu šādā redakcijā:

“1) organizēt Latvijas nacionālo standartu izstrādāšanu, pārskatīšanu un atcelšanu standartizācijas tehniskajās komitejās **vai darba grupās**;

2) reģistrēt kā Latvijas nacionālos standartus Eiropas standartizācijas organizācijās publicētos standartus un ieinteresēto pušu pieprasītos starptautiskos standartus;”

papildināt ar 8.punktu šādā redakcijā:

“8) nodrošināt **šā likuma** 12.panta otrā daļā minētajos standartos lietojamo terminu **uzkrāšanu un brīvu pieejamību**.”

6. Izslēgt 10.pantu.

**7. Izslēgt 11.pantu.**

8. 12.pantā:

**Papildināt pirmo daļu pēc vārda “attiecīgas” ar vārdu “standartizācijas”.**

izteikt otrās daļas 1. punktu šādā redakcijā:

“1) Latvijas nacionālie standarti, kurus izstrādā un apstiprina standartizācijas tehniskās komitejas vai darba grupas.”

izslēgt otrās daļas 2.punktā vārdus “adaptēti un noteiktā kārtībā”.

izslēgt otrās daļas 3.punktu.

**9. Papildināt 13.pantu ar trešo un ceturto daļu šādā redakcijā:**

**“(3) Normatīvajos aktos var izdarīt netiešas atsauces uz piemērojamiem standartiem, kas normatīvajos aktos nav paredzēti kā obligāti piemērojamie standarti, bet kurus var piemērot, lai izpildītu normatīvajā aktā noteiktās obligātas būtiskās prasības.**

**(4) Attiecīgā ministrija sadarbībā ar standartizācijas tehnisko komiteju iesniedz nacionālajai standartizācijas institūcijai publicēšanai tās tīmekļvietnē piemērojamo standartu sarakstus normatīvo aktu prasību izpildei.”**

10. Aizstāt 14.panta pirmā daļā vārdu “adaptēti” ar vārdu “reģistrēti”.

11. Izteikt 15.pantu šādā redakcijā:

“(1) Nozaru ministrijas **nozaru politikas ieviešanai un pilnveidošanai** izstrādā standartizācijas pieprasījumu:

1) Latvijas nacionālo standartu izstrādei, pamatojoties uz nozares vajadzībām, ja nepastāv līdzvērtīgi Eiropas vai starptautiskie standarti.

2) **Šā likuma 12.panta trešajā daļā minēto piemērojamo standartu** tulkošanai valsts valodā.

(2) Nozaru ministrijas standartizācijas pieprasījumu, kurā norāda veicamo uzdevumu, izpildes termiņu un finansējuma apmēru, iesniedz nacionālajai standartizācijas institūcijai standartizācijas pieprasījuma iekļaušanai Standartu tulkošanas un izstrādes plānā.

**(3) Šā panta pirmās daļas 2.punktā minēto piemērojamo standartu tulkošanu valsts valodā nodrošina pamatojoties uz ministriju standartizācijas pieprasījumiem un atbilstoši valsts budžetā šim mērķim paredzētajiem līdzekļiem.**

(4) Nozaru ministrijas **izstrādājot standartizācijas pieprasījumus**, lai tulkotu valsts valodā piemērojamos standartus, ievēro vienu no šādiem kritērijiem:

1) standarta izmantošana vairāku nozaru normatīvajos regulējumos;

2) standarta prasības attiecināmas uz plašu sabiedrības loku, īpaši patērētājiem;

3) standarta lietotāju grupas lielums, kas nosakāms pēc attiecīgā standarta vai to iepriekšējo redakciju pieprasījuma nacionālajā standartizācijas institūcijā;

4) ieinteresēto pušu un konkrētās nozares pieprasījums pēc standartiem, kas sekmētu valsts tautsaimniecības attīstību un izaugsmi.”

12. 17.pantā:

**izteikt pirmās daļas pirmo daļas pirmo teikumu šādā redakcijā:**

**“17.pants. (1) No Ekonomikas ministrijai valsts budžetā paredzētajiem līdzekļiem finansē:”**

izteikt pirmās daļas 4. un 5.punktu šādā redakcijā:

“4) Eiropas **un starptautisko** standartu reģistrēšanu Latvijas nacionālo standartu statusā;

5) dalības maksu starptautiskajās un Eiropas standartizācijas organizācijās;”

13. Papildināt pārejas noteikumus ar 4.punktu šādā redakcijā:

“4. Sabiedrība ar ierobežotu atbildību “Latvijas standarts” pilda nacionālās standartizācijas institūcijas funkcijas līdz 2021.gada 1.martam, kad Ministru kabinets nosaka institūciju, kas veiks nacionālās standartizācijas institūcijas funkcijas.”

**Ekonomikas ministrs R.Nemiro**

**Vīza:**

**Valsts sekretārs Ē.Eglītis**